Հավելված N 2

ՀՀ կառավարության 2018 թ.

ապրիլի 12-ի նիստի N 14

արձանագրային որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱԴՐԱՏԵՍԱԿՆԵՐԻ ՀԱՄԱՐ ԱՐՏԱԴՐՈՂԻ (ՆԵՐՄՈՒԾՈՂԻ) ՊԱՏԱՍԽԱՆԱՏՎՈՒԹՅԱՆ ԸՆԴԼԱՅՆՄԱՆ ՀԱՄԱԿԱՐԳԵՐԻ ՆԵՐԴՐՄԱՆ ՄԻՋՈՑԱՌՈՒՄՆԵՐԻ 2018-2021 ԹՎԱԿԱՆՆԵՐԻ ԾՐԱԳԻՐ**

|  |  |  |  |  |  |
| --- | --- | --- | --- | --- | --- |
| **Հ/Հ** | **Միջոցառման անվանումը** | **Ակնկալվող արդյունքը** | **Կատարողը** | **Կատարման ժամկետը** | **Ֆինանսական ապահովումը** |
| 1 | 2 | 3 | 4 | 5 | 6 |
| 1. | <<Թափոնների մասին>> ՀՀ օրենքում փոփոխություններ և լրացումներ նախատեսող օրենքի նախագծի ՀՀ կառավարության աշխատակազմ ներկայացում | 1.ԱՊԸ ընդլայնման գծով պարտավորությունների ամրագրում:  2.Գործունեությունը դադարեցրած ընկերությունների գործածությունից դուրս եկած արտադրանքի (ապրանքների) օգտահանման հետ կապված ծախսերի փոխհատուցման նպատակով դրամագլխի, ստեղծման դրույթների ամրագրում:  3.Գործածությունից դուրս եկած արտադրանքի (ապրանքների) օգտահանման նորմատիվների սահմանման դրույթների ամրագրում:  4.Գործածությունից դուրս եկած արտադրանքի (ապրանքների) օգտահանման նորմատիվների  կատարողականի վերաբերյալ դրույթների ամրագրում: | ՀՀ բնապահպանության նախարարություն  ՀՀ տնտեսական զարգացման և ներդրումների նախարարություն | 2018 թվականի դեկտեմբերի  3-րդ տասնօրյակ | Ֆինանսավորում չի պահանջվում |
| 2. | ՀՀ հարկային օրենսգրքում փոփոխություններ և լրացումներ նախատեսող օրենքի նախագծի ՀՀ կառավարության աշխատակազմ ներկայացում: | 1.Արտադրության (բացառությամբ ընդերքօգտագործման) և (կամ) սպառման թափոնները հատուկ հատկացված տեղերում տեղադրելու և պահելու համար, բնապահպանական հարկի դրույքաչափերի ավելացում:  2.Գործածությունից դուրս գալուց հետո օգտահանման ենթակա ապրանքների արտադրման (ներմուծման) համար բնապահպանական հարկի դրույքաչափերի սահմանում:  3. Օգտահանման ենթակա ապրանքների յուրաքանչյուր խմբի համար վճարների դրույքաչափերի և գործածությունից դուրս եկած շրջակա միջավայրին վնաս պատճառող արտադրանքի (ապրանքների) հավաքման և օգտահանման սեփական մեխանիզմներ կիրառելու դեպքում՝ օգտահանման համար վճարված վճարների վերադարձման և (կամ) առաջիկա վճարումների հաշվին հաշվանցման մեխանիզմների սահմանում: | ՀՀ բնապահպանության նախարարություն  ՀՀ ֆինանսների նախարարություն  ՀՀ տնտեսական զարգացման և ներդրումների նախարարություն  ՀՀ ԿԱ պետական եկամուտների կոմիտե | 2019 թվականի դեկտեմբերի  3-րդ տասնօրյակ | Ֆինանսավորում չի պահանջվում |
| 3. | <<Օգտահանման ենթակա, շահագործման համար ոչ պիտանի ապրանքների (ներառյալ փաթեթվածքների) ցանկը սահմանելու մասին>> ՀՀ կառավարության որոշման նախագծի ՀՀ կառավարության աշխատակազմ ներկայացում | ԱՊԿ-ների միջոցով հավաքման, վերամշակման (օգտահանման), ենթակա շահագործումից դուրս եկած ապրանքների անվանացանկի առկայություն | ՀՀ բնապահպանության նախարարություն  ՀՀ տնտեսական զարգացման և ներդրումների նախարարություն  նախարարություն  ՀՀ ԿԱ պետական եկամուտների կոմիտե  ՀՀ էներգետիկ ենթակառուցվածք-ների և բնական պաշարների նախարարություն | 2020 թվականի դեկտեմբերի  3-րդ տասնօրյակ | Ֆինանսավորում չի պահանջվում |
| 4. | <<Աղբահանության և սանիտարական մաքրման մասին>> ՀՀ օրենքում փոփոխություններ և լրացումներ կատարելու մասին օրենքի նախագծի ՀՀ կառավարության աշխատակազմ ներկայացում | Աղբահանության և հավաքված աղբի աղբավայր կամ վերամշակման կետ տեղափոխման ըստ աղբի տեսակների առանձնացված իրականացմանն ուղղված միջոցառումների իրականացում | ՀՀ տարածքային կառավարման և զարգացման նախարարություն  ՀՀ բնապահպանության նախարարություն | 2021 թվականի նոյեմբերի  3-րդ տասնօրյակ | Ֆինանսավորում չի պահանջվում |